Die Pakhuistolbos (Leucadendron concavum) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap waar dit voorkom by die Pakhuispas in die Sederberg. Die struik word 1.5 m hoog en blom in September. Die plant vrek in 'n brand maar die sade oorleef. Die sade word geberg in 'n tol op die vroulike plant en val na die grond na 'n brand. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei hoofsaaklik op 'n sanderige plato op hoogtes van 1 000 m. In Engels staan dit as die Pakhuis conebush bekend. http://redlist.sanbi.org/species.php?species=794-21 http://biodiversityexplorer.info/plants/proteaceae/leucadendron_concavum.htm https://www.proteaatlas.org.za/conebu9.htm Wikimedia Commons het meer media in die kategorie Pakhuistolbos.